Hallgatói Fórum

Jegyzőkönyv

# Megjelentek

Arany Dániel, Balhási Zalán, Csábi Eszter Zsófia, Hargitai Tamás, Jakab Richárd, Kecskés Péter, Koren Zoltán, Labancz Tamás, Papp Dániel, Révész Zoltán, Sági Barnabás, Szabó Ezékiel, Varga Balázs, Vetési Dániel, Vigh Franciska, Vollweiter Ivett, Czárth Csanád, Berdó Dániel, Sik Tamás Dávid, Bidló Balázs Ádám, Lestyan Bence, Bartos-Elekes Miklós, Makara Árpád László, Kovács Marcell, Cserháti Szilveszter Mihály, Fodor Patrik, Lovas Tamás, Bodnár Theofil, Csík Tamás, Wágner Réka, Kulman Mirtill, Hőgyes Krisztián, Angyal János, Tóth Miklós Tibor, Palatin Zsombor, Radeczki Gergő István, Juhász Edina, Csilling Eszter, Pompos Balázs, Orosz Péter, Bozsóki Andor

# Kimentést kért

Joós Nikolett, Szatmáry Péter

# Jegyzőkönyv

Czárth Csanád a Fórum levezető elnöke megnyitja a Fórumot. Üdvözli a megjelenteket. Mivel nem jelent meg a hallgatók 5%-a, a Fórum nem határozatképes. Mindezek mellett a Fórum megtartásra kerül mivel nem szükséges határozatképesnek lenni az alábbi napirend kapcsán.

Czárth Csanád Ismertette a Fórum napirendjét:

* A Fórum HK által felkért levezető elnökének elfogadása,
* A Tisztújításon induló képviselő-jelöltek programjának ismertetése,
* Szociális pályázat bírálónak jelentkezett hallgatók bemutatkozása.

## A Fórum HK által felkért levezető elnökének elfogadása

A Hallgatói Képviselet előzetesen HK döntés megerősítésével felkérte Czárth Csanádot levezető elnöknek illetve Berdó Dánielt jegyzőkönyvvezetőnek. Minden jelenlévő egyetértett a levezető elnök és jegyzőkönyvvezető személyével.

## A Tisztújításon induló képviselő-jelöltek programjának ismertetése

Czárth Csanád tájékoztatja a jelölteket, hogy a jelölőbeszédük után a jelöltség véglegesítését szóban jelzik.

**Arany Dániel (18:10 - 18:15)**

Másodéves villamosmérnök hallgató. Idén tavasszal csatlakozott a Hallgatói képviselethez. A Tanulmányi Munkacsoportban vállalt feladatokat. Egy hosszabb projektet is végez, amelyben a zárthelyik után szedi össze a hallgatók véleményét és továbbítja az oktatók felé. A jövőben is ezt szeretné folytatni. Mandátumoskén hatékonyabban tudná képviselni a beérkező hallgatói véleményeket. Érdekli az oktatás fejlesztése is. Jelenleg demonstrátor, így más szempontból is rálát az oktatásra. Tervei közt szerepel egy olya felület létrehozása, ahol a hallgatók választ kaphatnak a tanulmányaikkal kapcsolatos kérdésekre az e-mailben való kommunikáció mellett.

**Balhási Zalán (18:15 - 18:21)**

Harmadéves mérnökinformatikus hallgató. Az elmúlt években különböző lovagrendi rendezvényeken részt vett. Több tankört is vezetett. Nyáron a gyerekegyetemen is segített. Tavaly csatlakozott a HK-hoz, ahol Oktatási referensként tevékenykedett. Nemsokkal a megválasztása utána Digitális technika nevű tantárgy megváltoztatásával foglalkozott. Az elmúlt egy évben a Tanulményi munkacsoportot vezette. Ennek megfelelően a Kari Tanulmányi Bizottság delegáltjaként az oktatási dékánhelyettessel minden héten hallgatói kérvényeket bírált el. Ezen kívül számos eseti ügyet kellett intézni a félévben, ahol a kar oktatóival kellett kommunikálnia. A Tanulmányi Munkacsoport számos projekttel foglalkozott és ennek keretein belül a mintatanterv-felülvizsgálatával, jegyzetek felülvizsgálatával, MSc-s órarend tömbösítésével, a demonstrátorok helyzetével illetve az IMSc ösztöndíj rendszerének felülvizsgálatával is foglalkozott. IMSc-s hallgtó is, így fontos számára, hogy a program különböző pontjait felülvizsgálja. A HK megválasztotta alelnöknek is, ahol a jutalmazási rendszer reformjával illetve az adatvédelmi kérdéskörrel foglalkozott. Itt rálátása nyílt a többi munkacsoport tevékenységére is illetve a vezetőségi teendőkre. A jövőben a nehézségekre próbál majd meg új szemléletmóddal megoldásokat tanulni. A következő évben elnökként szeretné folytatni a munkáját. A fő célja, hogy a jelenleg jól működő területek továbbra is jól működjenek, illetve azokat erősítse. Viszont vannak olyan munkacsoportok, amiket szeretne teljesen újragondolni és nulláról felépíteni. Szeretné ha ennek eredményeként a hallgatókhoz könnyebben eljutnának a képviselet eredményei.

Kérdések:

Nagy Máté: Szerinted mitől lesz jó a HK-ban következő időszakban?

Balhási Zalán: Szeretné a PR területet nulláról újragondolni nagyobb csapattal. Szeretne minél több csatornán az információkat begyűjteni. Szeretné, ha a beszámolók informatívabbak lennének a hallgatók számára. Szeretné, ha a hallgatók tényleg úgy éreznék, hogy bármikor kereshetik a képviseletet. Egységes fellépést szeretne az egyetem felé. Erős, összetartó csapatot szeretne kovácsolni a képviselőkből. Erős utánpótlást is szeretne megszervezni, hogy a jövőben se legyen probléma.

**Csábi Eszter Zsófia (18:22 - 18:25)**

Negyedéves mérnökinformatikus hallgató. 2018 őszén csatlakozott a Hallgatói Képviselethez, de már előtte is bírált szociális pályázatokat. Az első félévben utánpótlás-felelősként tevékenykedett, újoncok toborzásával képzések megszervezésével foglalkozott. A 2019 tavaszi tisztújítás után lett Szociális referens. Nyáron ő szervezte meg a pályázatok bírálását, tanította be az újoncokat és közben az igazoláslista felülvizsgálatával illetve a TJSZ felülvizsgálatával foglalkozott. Ennek köszönhetően még jobban képbe került a szabályzati hátterével ezeknek a dolgoknak. A Külső Szociális Bizottság munkájában is részt vett. Október végétől EHK delegált is lett, ahol eddig EBME pályázatok bírálásával, Sportösztöndíj bírálásában segített. Ezt a munkát szeretné a jövőben előtérbe helyezni azáltal, hogy a Szociális referensi pozíciótól búcsúzik.

**Hargitai Tamás (18:26 - 18:28)**

Negyedéves MSc-s hallgató. Most döntött úgy, hogy a HK-ban szeretne mandátumért is indulni. A képviselet közelében már 2017 tavasza óta van. Azóta több területen is dolgozott. A Tanulmányi Munkacsoport munkáját segítette azzal, hogy a MISZB delegáltja volt fél évig, illetve a HIT tanszék tanszéki referens pozícióját is betöltötte. Ezalatt az idő alatt sikerült néhány tárgyból hallgatóknak kedvező döntéseket elérni, mint pl. Elektronika 1-ből egy plusz vizsgaalkalom kiírása, amikor tömeges problémák érkeztek. Ezen felül két éve a Kollégiumi Felvételi Bizottság házmestere is, így lehetősége volt egy komplex, nagy rendszer megismerésére is. Úgy gondolja, hogy a Hallgató Képviselet legalább olyan közel áll a hallgatókhoz, mint a KFB. 6 félévet már bírált szociális pályázatokat is, többször az egyik legaktívabb bírálóként. Ezeket a munkákat folytatná a jövőben, mind a Tanulmányi Munkacsoportban, mind a Juttatási Bizottságban.

**Jakab Richárd (18:29 - 18:32)**

Negyedéves mérnökinformatikus hallgató. Tavaly ősz óta segíti a Hallgatói Képviselet munkáját. Több projektben is részt vett, illetve a Kollégiumi Felvételi Bizottság tagja is. Fontos problémának látja, hogy a hallgatók nem látnak bele a képviselet működésébe, ezen változtatni szeretne. Nyitottabbá és átláthatóbbá szeretné tenni a HK tevékenységeit, és ezt a PR és kommunikációért felelős poszton szeretné segíteni. Ősz óta segít plakátokat készíteni, a honlapot szerkeszti. A KFB tagjaként a hallgatókat közvetlenül is segítette. Szeretne a Pályázati Munkacsoportban is tevékenykedni. Idén az Erasmus+ pályázatok bírálásában segített és ehhez egy beosztó algoritmust is lefejlesztett.

**Joós Nikolett**

Távollétét előre jelezte. Jelölőszövege elérhető a vik.hk honlapon.

**Kecskés Péter (18:32 - 18:35)**

Harmadéves mérnökinformatikus hallgató. Tavaly csatlakozott szociális bírálóként a képviselet munkájához. A két félév alatt megismerte a többi bírálót és a bírálás teljes folyamatát. Educatio kiállításon illetve más rendezvényeken vett részt, ahol a hallgatókkal közvetlen kapcsolatba került. Leginkább a Juttatási Bizottságban szeretne továbbra is dolgozni illetve a referens munkáját segíteni.

**Koren Zoltán (18:35 - 18:40)**

Másodéves villamosmérnök hallgató. Ősszel csatlakozott a Hallgató Képviselet munkájához, ahol megismerkedett a szervezettel és a munkacsoportjaival. Eddig a kari közéletben leginkább seniorként volt jelen. Rendezett gólyatábort, gólyabált és más őszi rendezvényeken is részt vett. Részt vett az Educatio kiállításon. Jelenleg egy tankört is visz tankörseniorként, illetve konzultációt is tartott az elsőéveseknek. A képviseleten belül a Tanulmányi Munkacsoportban találta meg a helyét. A jövőben Oktatási referensként szeretne tovább dolgozni. Célja, hogy a hallgatói visszajelzések, problémák megjelenjenek a kari bizottságokon, ezért szeretne hangsúlyt fektetni ezeknek a felmérésére. A napokban a távoktatásról szóló felmérés is sok embert elért. Szeretné a levelezést is gördülékenyebbé tenni úgy, hogy bevonja az újoncokat is jobban. Külön oktatási platformot is szeretne, ahol a legtöbb hallgatói kérdés már meg lenne válaszolva.

**Labancz Tamás (18:41 - 18:45)**

Másodéves mérnökinformatikus hallgató. A közösségi élet már gólyaként megfogta, seniorképzésen vett részt majd gólyatárban volt és most tankörsenior. Sok ismerőst szerzet és tudást, amit szeretne hasznosítani. Újoncképzésen belelátott a szervezet működésébe, szívesen foglalkozna az egyetemi élet jobbá tételével. Minden terület érdekli, így alelnöki pozícióra pályázna. Új tagként friss szemmel látna a problémákra. Célja a HK megjelenésének javítása, tisztább kommunikáció kifelé. A képviseletbe vetett bizalmat növelné. Nagyszerű csapatot szeretne, ezért sok csapatépülő programot szeretne szervezni. IMSc-s, aminek látta mindkét oldalát. Egy hallgatóbarát rendszert szeretne létrehozni és csökkentené az IMSc lemorzsolódást.

**Papp Dániel (18:45 – 18:49)**

MSc elsőéves villamosmérnök hallgató. Közéletben sok helyen tevékenykedett, mint például a lovagrendben és az RVT-ben. KHB elnöki posztját szeretné megpályázni. Az űrt szeretné betölteni, hogy a képviseletben megmaradjon a kollégium képviselete. Szeretné majd a kollégiumba való visszaköltözést segíteni. Megfelelő kommunikációt kialakítani a kollégistákkal, hogy megfelelően legyenek tájékoztatva. Az aktív közélőket és kolisokat közelebb szeretné hozni egymáshoz.

Kérdés:

Nagy Máté: Van elképzelésed arra, hogy hogyan lehetne közelebb hozni a közélőket és a nem közélőket?

Papp Dániel: Még nincs kidolgozott terv. Először nagyobb problémákat kell megoldani.

**Révész Zoltán (18:49 - 18:52)**

Negyedéves mérnökinformatikus hallgató. Egy éve csatlakozott a képviselethez, ahol Pályázati referens volt. Összes pályázatot megismerte, ami csak van a HK-nál. Elkövetkezendő időszakban a pályázókat szeretné segíteni, hogy minél kevesebb problémával járjon nekik a folyamat. TMCS-ben is dolgozott. MISZB-ben, Minőségbiztosítási Bizottságban hosszabb ideje tag, ahol a tehetséggondozás kérdésével kezdtek el foglalkozni. Még több munkacsoportban venne részt. PRMCS-ben például.

**Sági Barnabás (18:53 - 18:58)**

Elsőéves mérnökinformatikus hallgató. A HK-val az újoncképzés során ismerkedett meg. PRMCS-ben szeretne szerepet vállalni. Részt vett több apróbb és nagyobb projektben. Erasmus+ bírálásban vett részt, ahol sok problémával találkozott. Maradtak megoldatlan problémák, melyeket szeretne megoldani. A HK-val szeretne HOW-to-t készíteni ehhez. PRMCS-vel szeretné minél több emberhez eljuttatni ezt a lehetőséget. Minél többen és könnyebben tudjanak informálódni a pályázattal kapcsolatban.

**Szabó Ezékiel (18:58 - 19:02)**

Másodéves villamosmérnök hallgató. Szeretne főleg a JB munkájában segíteni. Előző nyáron kezdett el tevékenykedni. Minden folyamatban részt vett. A többi bírálón keresztül a többi HK-ssal is megismerkedett. Több feladatot is vállalt az elmúlt időszakban. PMCS és PRMCS-t szeretné jobban megismerni. Szeretne Szociális referens lenni.

**Szatmáry Péter**

Távollétét előre jelezte. Jelölőszövege elérhető a vik.hk honlapon.

**Varga Balázs (19:02 - 19:05)**

Másodéves mérnökinformatikus. A közéleti pályafutását a lovagrendben kezdte. Gólyatábort és Gólyahetet rendezett. A HK-ban tavaly tavasszal kezdett, sikeresen mandátumos lett. A Kommunikációs referens posztot vitte egy éven keresztül. BME nyílt nap koordinálását, Educatio-s megjelenést is szervezte. Emellett a többi területen is dolgozott. TMCS-ben Minőségbiztosítási Bizottságban az őszi mintatantervfelülvizsgálatot végezte. Szociális bíráló is volt és a gazdasági területbe is beleásta magát. EHK-sként indulna ahol gazdasági és PR tevékenységgel szeretne foglalkozni. Egyetemi kommunikációba beépíteni a kari kommunikációban működő elemeket.

**Vetési Dániel (19:06 - 19:09)**

Negyedéves mérnökinformatikus hallgató. Gólyaként kezdte a közéleti tevékenységét. Gólyatábort szervezett, seniorképzésen vett részt, illetve SCH Nyári tábort rendezett. Kollégiumi Bizottság elnöke volt az elmúlt egy évben. A tavalyi célok közül sikerült megvalósítani, hogy szorosabb kapcsolat alakult ki a HK és a KHB között. Most EHK-s szeretne lenni. Főleg kollégium, szociális és pályázati területtel szeretne foglalkozni. Szabályzatokat és rendszereket egységesíteni és rendszerezné.

**Vigh Franciska (19:10 - 19:14)**

Harmadéves mérnökinformatikus hallgató. Csatlakozott egyből a közélethez, számos rendezvényt szervezett és segített. Szociális pályázat bírálóként kezdett utána mandátumért is indult tavaly. Elmúlt évben alelnökként tevékenykedett. Sok területbe belelátott, az egész képviseletet átfogóan megismert. Szeretne egy másik területre összpontosítani, a PR területére. Sok hallgató nincs teljesen tisztában a HK munkájával. Ezért sokszor nem jut el a hallgatókhoz minden információ. Projekteket a hallgatók beleszólásával, segítségével végeznénk. Pl. IMSc ösztöndíj, mintatanterv felülvizsgálatnál is kikérné a hallgatók véleményét.

**Vollweiter Ivett (19:21 - 19:24)**

Másodéves üzemmérnök informatikus hallgató. Mind a lovagrendhez, mind a HK-hoz elmúlt tavasszal csatlakozott. Úgy érezte, fontosabb először megismerni a HK munkáját, mielőtt felelős pozíciót vállalt volna. Sok mindent megtanult az elmúlt év során. TMCS-ben, JB-ben és PRMCS-ben is dolgozott. A BProf képzést szeretné jobbá tenni. Nyílt napon, Education is részt vett. A pályázati területen dolgozott leginkább az elmúlt időszakban és ebbe tanult bele, hogy következő időszakban gördülékenyebben menjen a munka. A pályázásokat szeretné megkönnyíteni, mert ez mindenki érdeke.

## Szociális pályázat bírálónak jelentkezett hallgatók bemutatkozása

Czárth Csanád tájékoztatja a jelölteket, hogy a jelölőbeszédük után a jelöltség véglegesítését szóban jelzik.

**Arany Dániel**

Már most szeretne a Hallgatói Képviseletben minél inkább dolgozni. Fontos számára, hogy mindenkinek ugyanolyan lehetőségei legyenek a tanulásra, anyagi körülményektől függetlenül és ezét szeretne részt venni a szociális pályázatok bírálásában.

**Balhási Zalán**

Alelnökként és Oktatási referensként rálátása nyílt a hallgatók szociális problémáira. Jövőben bírálóként is segítené a munkát. Fontosnak tartja, hogy a HK valamennyi tagja vegyen részt a munkában. Szeretné, hogy minél gördülékenyebb, hatékonyabb legyen a bírálás.

**Csábi Eszter Zsófia**

Egy év referensi tapasztalattal szeretné segíteni továbbra is a Juttatási Bizottság munkáját.

**Hargitai Tamás**

Sokat segít a megfelelő anyagi háttér a tanulmányok során. A korábbi félévekben megszerzett tapasztalat, tudás sokat segíthet a területnek.

**Jakab Richárd**

A KFB aktív tagjaként jól rálátott erre a területre is, amit jól tudna felhasználni szociális bírálóként is.

**Joós Nikolett**

Távollétét előre jelezte. Jelölőszövege elérhető a vik.hk honlapon.

**Kecskés Péter**

Ő is pályázott korábban, ezért a másik oldalról is van tapasztalata a pályázatban. És immáron egy éves tapasztalattal tovább szeretné segíteni a bírálás folyamatát.

**Koren Zoltán**

Az újoncképzésen ismerkedett meg a Juttatási bizottság munkájával. A tanulmányi területen kívül szeretne más területtel is foglalkozni, pl. szociális pályázatokat bírálni. Ezzel is gördülékenyebbé szeretné tenni a bírálás folyamatát, hogy minél több hallgatónak lehessen ösztöndíja.

**Labancz Tamás**

Szeretné segíteni a HK munkáját a szociális pályázatok bírálásával is, melynek egyik oldalát már megismerte. Jó csapat tagjaként könnyebbé szeretné tenni a nehéz időszak lebonyolítást.

**Révész Zoltán**

Tavaly csatlakozott volna először bírálni, de a szakmai gyakorlata miatt nem maradt rá ideje. Idén már több ideje van, így szívesen bírálna többet is.

**Sági Barnabás**

Minél előbb, minél több tapasztalatot szeretne összeszedni ezen területen is. Hallgatókat segítené, illetve a többi bíráló válláról is levenné a terhelést.

**Szabó Ezékiel**

Sokat változik félévenként az igazoláslista, így jó kommunikációval sokat lehet segíteni a pályázóknak és a bírálóknak is. A legaktívabb újonc volt az időszakban.

**Szatmáry Péter**

Távollétét előre jelezte. Jelölőszövege elérhető a vik.hk honlapon.

**Varga Balázs**

Ősszel nem bírált, de tavaly nyáron már igen. Ezt szeretné idén újra folytatni.

**Vetési Dániel**

Szociális pályázat bírálóként közvetlenül szeretné a hallgatókat segíteni.

**Vigh Franciska**

Elmúlt egy évben is segített bírálni és fontos szerinte, hogy a rászorult hallgatók is el tudják végezni az egyetemet.

**Vollweiter Ivett**

Elmúlt évben bírált pályázatokat, segítette a technikai oldalt is. Ezt is tovább folytatná. Érdekesnek és pozitívnak találta, hogy nem egyetemi alkalmazottak bírálják el, hanem bárki aki szeretné aktívan csinálni.

Az ülést Czárth Csanád 19:30-kor berekesztette.

2020.03.31.